Elisabeta Lipă îi răspunde lui Eduard Novak în scandalul primelor mai mari decât cea a lui David Popovici pentru angajați ai FRC
Președinta Agenției Naționale pentru Sport, Elisabeta Lipă, a afirmat că fostul ministru al Sportului, Eduard Novak, „traversează o perioadă în care memoria domniei sale nu se regăsește în discursul său public“, subliniind că și acesta a aplicat, după JO de la Tokyo, aceeași formulă de calcul prin care angajații federațiilor sunt recompensați cu sume care reprezintă 40 la sută din valoarea premiilor oferite sportivilor care au performat la Jocurile Olimpice Paris 2024.